**HOZZÁJÁRULÓ NYILATKOZAT**

(név és képmás felhasználásához, illetve az adatkezeléshez)

A Polgári Törvénykönyvről szóló 2013. évi V. törvény 2:48. §. (1) Képmás vagy hangfelvétel elkészítéséhez és felhasználásához az érintett személy hozzájárulása szükséges. (2) Nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén.

|  |  |
| --- | --- |
| Név: |  |
| Anyja neve: |  |
| Születési hely és idő |  |
| Lakcím: |  |
| E-mail cím: |  |
| Telefonszám: |  |

Alulírott a Bridge Budapest Egyesület (1134 Budapest, Apály utca 3. VI./4.) és a Samsung Electronics Magyar Zártkörűen Működő Részvénytársaság (székhely: 5126 Jászfényszaru, Samsung tér 1., levelezési cím: 1138 Budapest, Dunavirág utca 2. 7. em.) „***EdisonKids x Samsung Megoldások a holnapért kihívás***” című pályázati felhívásában foglalt feltételek szerint jelentkezem a kihívásra.

Jelen nyilatkozat aláírásával - a fenti jogszabályhelynek megfelelően - önkéntesen, befolyásmentesen és határozottan **hozzájárulok** ahhoz, hogy a Bridge Budapest Egyesület és a Samsung Electronics Magyar Zrt. az „EdisonKids x Samsung Megoldások a holnapért kihívás” során benyújtott nevemet, képmásomat és a kihívás alatt kidolgozott ötletet felhasználja az alábbiak szerint.

* Hozzájárulok, hogy a Bridge Budapest Egyesületet és a Samsung Electronics Magyar Zrt.-t, nevemet, a programhoz kapcsolódó eseményeken és az otthoni foglalkozásokon rólam készített fényképet, videót, valamint a kihívás során kidolgozott ötletet további feltétel és korlátozás nélkül az *„EdisonKids x Samsung Megoldások a holnapért kihívás”* című kampányában felhasználja és nyilvánosságra hozza. A beérkezett fotókat és videókat, valamint a csapatok tagjainak nevét a Bridge Budapest Egyesület és a Samsung Electronics Magyar Zrt. a program végétől számított 1 évig jogosult a hivatalos honlapjain közzétenni és kommunikációs anyagaiban felhasználni.
* Hozzájárulok, hogy nevemet, mint az adott csapatban résztvevő személy nevét a program szervezőinek további felhasználás céljából továbbítsák.
* Tudomásom van arról és elfogadom, hogy a hozzájárulásom az esetleges nyilvánosságra hozatal és az internetes technológia természetéből fakadóan vissza nem vonható.

**Adatkezelési nyilatkozat**

Tudomásom van róla, hogy az adatkezelőtől tájékoztatás kérhető a személyes adatok kezeléséről, kérhető a személyes adatok helyesbítése, törlése vagy zárolása. Jogszabályban meghatározott esetben tiltakozni lehet a személyes adatok kezelése ellen. Abban a nem várt esetben, ha a személyes adatokkal kapcsolatos jogokat megsértik, az illetékes adatvédelmi hatósághoz (Nemzeti Adatvédelmi és Információszabadság Hatóság, 1055 Budapest, Falk Miksa utca 9-11.; telefon: +36-1-391-1400; e-mail: ugyfelszolgalat@naih.hu) vagy bírósághoz lehet fordulni.

Jelen nyilatkozat aláírásával hozzájárulok továbbá ahhoz is, hogy a személyes adataimat – nevemet, életkoromat, e-mail címemet, telefonszámomat és lakcímemet – a Bridge Budapest Egyesület a hozzájárulásom visszavonásáig tárolja, kezelje. Tudomásul veszem, hogy a Bridge Budapest Egyesület, mint adatkezelő a hello@edisonplatform.hu címre beérkező törlésre/módosításra vonatkozó kérelmemnek 72 órán belül tesz eleget. Tudomásul veszem továbbá, hogy az adatkezeléssel kapcsolatos jogaimra vonatkozóan további tájékoztatást a – az információs önrendelkezési jogról és az információszabadságról szóló 2011. évi CXII. törvény., valamint az Európai Parlament és a Tanács 2016. április 27-i (EU) 2016/679 rendelete ( a továbbiakban: **GDPR)** alapján készített – RÉSZVÉTELI ÉS ADATKEZELÉSI SZABÁLYZAT EdisonKids x Samsung Megoldások a holnapért kihíváshoz című dokumentum tartalmazza, amely a <https://uploads.strikinglycdn.com/files/ef9bda00-c1f5-4578-989d-18bab0e2f2a4/SamsungxEdisonKids-Reszveteli-es-adatkezelesi-szabalyzat-2022-02-06.pdf>

felületen bármikor elérhető számomra.

Ezen felül hozzájárulok, hogy a személyes adataimat – nevemet, életkoromat, e-mail címemet, telefonszámomat és lakcímemet – a Samsung Electronics Magyar Zrt., mint adatkezelő, az „EdisonKids x Samsung Megoldások a holnapért kihívás” programban végrehajtott feladatok dokumentációja, lebonyolítása, a nyertesek kiválasztása, valamint a program és a Samsung, mint a program támogatójának népszerűsítése érdekében felhasználja.

Az adatokat az adatkezelő a program megszervezésében és lebonyolításában résztvevő munkavállalókon és adatfeldolgozón kívül kizárólag a Samsung anyavállalatának (Samsung Electronics Co. Ltd., Korea) továbbítja. Az adatok így harmadik országba (Korea) a GDPR megfelelő biztonsági intézkedései mellett továbbításra kerülhetnek.

Az érintettek a <https://www.europe-samsung.com/gdpr/webform/hu> címen, vagy az adatkezelő székhelyére küldött üzenettel bármikor kérelmezhetik az adatkezelőtől a rájuk vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és bármikor jogosultak a hozzájárulást visszavonni.

Tudomásul veszem továbbá, hogy az „EdisonKids x Samsung Megoldások a holnapért kihívás” programban való részvétel nem függ a fotó és videó készítéshez, valamint a névfeltüntetéshez történő hozzájárulásomtól, így a hozzájárulás megtagadása esetén is jogosult vagyok részt venni a programban.

Jelen nyilatkozat aláírásával kijelentem, hogy a [RÉSZVÉTELI ÉS ADATKEZELÉSI SZABÁLYZAT](https://uploads.strikinglycdn.com/files/ef9bda00-c1f5-4578-989d-18bab0e2f2a4/SamsungxEdisonKids-Reszveteli-es-adatkezelesi-szabalyzat-2022-02-06.pdf)-ot elolvastam, elfogadom és magamra kötelező érvényűnek tekintem.

Dátum: ………………………………………….

|  |  |
| --- | --- |
| **Nyilatkozattevő pályázó neve:** |  |
| **Nyilatkozattevő pályázó aláírása:** |  |

**A 16. életévét be nem töltött kiskorú Nyilatkozattevő törvényes képviseletében hozzájárulok/hozzájárulunk a kiskorú fenti nyilatkozatához:**

A szülői felügyeleti jogot gyakorló szülő, illetve törvényes képviselő adatai:

|  |  |
| --- | --- |
| Név: |  |
| Anyja neve: |  |
| Születési hely és idő: |  |
| Lakcím: |  |

|  |  |
| --- | --- |
| **Szülő, illetve törvényes képviselő aláírása:** |  |